**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ГЛАСУВАНИ НА ЗАСЕДАНИЕ, НА 12.09.2017 г., ПРОТОКОЛ № 11**

 **ПО ТОЧКА ШЕСТА**

**Предложение относно разрешаване изработване на Подробен устройствен план – план схема за трасе на „Оптично кабелно захранване на базова станция VT 5362А, ул. „Бачо Киро“ № 9 гр. Трявна“ и предварително съгласие на проектното трасе.**

**Вносител: Кметът на общината**

**Р Е Ш Е Н И Е № 142**

На основание чл. 21, ал.1, т.11 от ЗМСМА, във връзка с чл. 112, ал.2, т.10, чл. 124а, ал.1 от ЗУТ и чл. 193, ал.4 от ЗУТ, Общински съвет - Трявна

 **Р Е Ш И:**

 1. Разрешава изработване на Подробен устройствен план за трасе на „Оптично кабелно захранване на базова станция VT 5362А, ул. „Бачо Киро“ № 9 гр. Трявна“

 2. Дава предварително съгласие за прокарване на проектно трасе на „Оптично кабелно захранване на базова станция VT 5362А, ул. „Бачо Киро“ № 9 гр. Трявна“.

За изтегляне на новия оптичен кабел се предвижда изграждане на нова подземна тръбна мрежа , трасето на която ще започне от съществуваща шахта 1, ще продължи по северния тротоар на ул. „Бачо Киро“ – ПИ с идентификатор 73403.501.2812 по КК на гр. КТ Трявна с НТП – за второстепенна улица, публична общинска собственост, ще пресече ул. „Бачо Киро“ в участъка между о.т.699 и о.т.700, ще се отклони на югоизток, ще влезе в ПИ с идентификатор 73403.501.2967 – с НТП – второстепенна улица, собственост на „Лотос“ АД и от там в ПИ с идентификатор 73403.501.2961 с НТП – за друг вид производствен складов обект, собственост на „Лотос“ АД.

 3. Одобрява задание за изработване на ПУП - трасе на „Оптично кабелно захранване на базова станция VT 5362А, ул. „Бачо Киро“ № 9 гр. Трявна“.

Прието с 13 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**